

 REPUBLIKA HRVATSKA

**SPLITSKO DALMATINSKA ŽUPANIJA**

 **GRAD OMIŠ**

Upravni odjel za gospodarstvo

i društvene djelatnosti

KLASA:620-01/22-01/09

URBROJ:2181-7-04/2-22-01

U Omišu, 25. studenog 2022. g.

Na temelju odredbi čl. 76. Zakona o sportu ( N.N. br. 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i Odluke o načinu raspodjele raspoloživih sredstava iz Proračuna Grada Omiša za 2023. godinu namijenjenih financiranju javnih potreba koje se odnose na brigu o djeci, socijalnu skrb, primarnu zdravstvenu zaštitu, odgoj i obrazovanje, kulturu, tehničku kulturu, sport, zaštitu i spašavanje i ostale javne potrebe Grada Omiša pod klasa: 550-01/22-01/05, urbroj: 2181-7-02-22-1, od dana 26. kolovoza 2022., Upravni odjel za gospodarstvo i društvene djelatnosti Grada Omiša objavljuje,

**P O Z I V**

**ZA PREDLAGANJE PROGRAMA U PODRUČJU**

**JAVNIH POTREBA U SPORTU GRADA OMIŠA ZA 2023. GODINU.**

**I.**

**Javne potrebe u sportu** za koje se sredstva osiguravaju iz Proračuna Grada Omiša jesu aktivnosti, poslovi i djelatnosti, za koje je određeno da su od lokalnog značaja u svezi s:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga, sportskih zajednica i saveza,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. obavljanje stručnih poslova u sportu,
6. sportsko-rekreacijske aktivnosti građana,
7. sportske aktivnosti osoba s teškoćama u razvoju i osoba s invaliditetom,
8. planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave,
9. provođenje i financiranje znanstvenih i razvojnih projekata elaborata i studija u funkciji razvoja sporta.

**II.**

Pozivaju se svi sportski klubovi, sportska društva, savezi, ustanove i zajednice, koje su registrirane za obavljanje sportskih djelatnosti da predlože svoje programe/projekte javnih potreba u sportu od važnosti i interesa za Grad Omiš, a radi mogućeg uvrštavanja u *Program javnih potreba u sportu Grada Omiša za 2023. godinu.* Prihvaćeni programi/projekti uvrstiti će se djelomično ili u cijelosti, a financirat će se u okviru raspoloživih sredstava iz Proračuna Grada Omiša za 2023. godinu.

**III.**

Pravo prijave na Poziv imaju pravne osobe sa sjedištem u Gradu Omišu ili koje program/projekt realiziraju na području Grada Omiša, a koje, temeljem Zakona o sportu ( N.N. br. 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20), mogu obavljati sportske djelatnosti.

**IV.**

Podnositelj prijave mora zadovoljavati sljedeće uvjete:

1. da je upisan u Registar udruga odnosno drugi mjerodavni Registar,
2. da je upisan u Registar neprofitnih organizacija,
3. da je upisan u Registar sportskih djelatnosti,
4. da su uredno ispunili obveze iz svih prethodno sklopljenih ugovora o financiranju iz Proračuna i drugih javnih izvora,
5. da se protiv udruge, odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,
6. financijsko izvješće za prvih 6 mjeseci u 2022. godine,
7. da imaju zadovoljavajuće organizacijske kapacitete i ljudske resurse za provođenje programa/projekta,
8. da je razvrstan od strane Državnog zavoda, a prema Pravilniku o razvrstavanju poslovnih subjekata prema nacionalnoj klasifikaciji djelatnosti u djelatnosti pod brojem 92.6-Sportske djelatnosti i to 92.62.2- Ostale sportske djelatnosti, osim marina,
9. da je član gradskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odbor,
10. da u godini za koju podnose prijavu nisu korisnici drugih javnih sredstava za istu svrhu - zabrana dvostrukog financiranja.

Zabrana dvostrukog financiranja odnosi se na programe i projekte koje će se (su)financirati na temelju programa javnih potreba putem drugih javnih izvora, a dokazuje se popunjavanjem izjave. Podnositelj zahtjeva popunjavanjem izjave daje pismenu izjavu pod materijalnom i kaznenom odgovornošću o nepostojanju dvostrukog financiranja.

**V.**

Prijava programa/projekta treba biti izrađena sukladno odredbama dokumentacije za provedbu Poziva

**VI.**

Kriteriji za odabir programa/projekta, mogući iznosi financiranja, model plaćanja i ostale odredbe bitne za prijavu programa/projekta sadržane su u dokumentaciji za provedbu Poziva.

**VII.**

Prijedlozi programa/projekta podnose se u pisanoj formi na propisanim obrascima koji se mogu preuzeti:

* na mrežnim stranicama Grada Omiša: [www.omis.hr](http://www.omis.hr)
* osobno u prostorijama: Grad Omiš, Upravni odjel za gospodarstvo i društvene djelatnosti, Trg kralja Tomislava 5, 21 310 Omiš.

Prijedlozi Programa/projekta pripremljeni u skladu sa sadržajem ovog Poziva dostavljaju se u zatvorenoj omotnici do **31. prosinca 2022. godine**,na adresu: Grad Omiš, Upravni odjel za gospodarstvo i društvene djelatnosti, Trg kralja Tomislava 5, 21 310 Omiš, ili se predaju neposredno u pisarnici Grada Omiša na istoj adresi ili se dostavlja u pdf digitalnom formatu na e-mail adresu grad@omis.hr s naznakom **„Javni poziv - Program javnih potreba u sportu Grada Omiš za 2023. godinu – NE OTVARATI“**. **Na omotnici obvezno treba navesti ime/naziv i adresu pravne ili fizičke osobe – prijavitelja programa/projekta.**

**Prijedlozi programa/projekata s nepotpunim podacima, te nepopunjenim svim traženim obrascima, kao i prijedlozi koji nisu dostavljeni u roku neće se razmatrati.**

**VIII.**

Procjenu prijavljenih projekata/programa:

- Povjerenstvo za administrativnu provjeru ispunjavanja propisanih administrativnih uvjeta.

- Ocjenjivanje prijavljenih projekata/programa, te predlaganje projekata/programa koji će se sufinancirati sredstvima Proračuna Grada Omiša za 2023. godinu, te prijedlog iznosa sredstava za njihovo sufinanciranje obavlja Povjerenstvo za ocjenjivanje prijavljenih projekata/programa kojeg osniva i imenuje Gradonačelnik Grada Omiša.

O konačnom odabiru projekata/programa, te visini sredstava odlučuje na prijedlog Povjerenstva Gradonačelnik Grada Omiša.

Rezultati Poziva bit će objavljeni na mrežnim stranicama Grada Omiša [www.omis.hr](http://www.omis.hr) u roku od 30 dana od dana donošenja odluke Gradonačelnika Grada Omiša o odabiru projekata/programa.

**IX.**

S prijaviteljem kojem je odobrena financijska potpora Grad Omiš će potpisati ugovor o financiranju najkasnije 30 dana od dana donošenja odluke o odobravanju financijske potpore.

 Savjetnik za sport i tehničku kulturu

 Mateo Pezo, prof.